पुत्तरै गी कुल-बृद्धि दा अंग, औंखें च स्हारा ते होर स्वार्थ भावनाएं गी लेइयै गै इन्ना मान दित्ता गेआ सेई हुन्दा ऐ। इसदे बिपरीत कन्या गी पराया धन, पालने-पोसने दा भार फी ओह्‌दे लेई योग्य वर तुप्पने दी चिन्ता, इनें भावनाएं गै कन्या जन्म गी भार बनाई दित्ता प्रतीत हुन्दा ऐ। इयां ते सृष्टि ने अपने पासेया इन्दे च ऐसा कोई भेद-भाब नईं ऐ रक्खे दा। मेरी नज़री जिन्नियां बी बिहाइयां आइयां सब पुत्तर जन् कन्ने गै जुड़ी दियां न। कुसै माता-पिता ने एह् इच्छया प्रगट नईं कीती जे ओह्‌दे घर कन्या होयै। हां दूरै तगर बीते (गुजरे) दे समें पर नजर फेरने पर कोई ऐसा साधक नजरी आया तां ओह् बावा जित्तो ऐ जिदे बारे च पढ़ेआ ऐ जे ओह् माता वैष्णो दे बड़े भगत हे।